ખ્યાતનામ સર્જકો જેવાં કે, મધુ રાય, કાજલ ઓઝા વૈદ્ય અને જય વસાવડા દ્વારા નવોદિત સર્જકો માટે ટુંકી વાર્તા, સ્ક્રિનપ્લે, અને ફિલ્મ જોવાની કળા જેવાં વિષયો પર વર્કશોપ યોજાયા. જીએલએફમાં ‘માતૃભાષા અભિયાન’ દ્વારા થઈ રહેલી પુસ્તક પરબની પ્રવૃત્તિ માટે પુસ્તકો એકત્રિત કરવાનું એક ખાસ કાઉન્ટર પણ ઊભું કરવામાં આવ્યું હતું, જ્યાં વંચાઈ ગયેલાં પુસ્તકોને અન્ય કોઈનાં વાંચન માટે ભેટસ્વરૂપે જમા કરાવાયાં હતાં.